**Վիրջիլ Աբլո** (անգլ.՝ Virgil Abloh, ՄՖԱ [[|/æbloʊ/]], սեպտեմբերի 30, 1980(1980-09-30), Ռոքֆորդ - նոյեմբերի 28, 2021(2021-11-28)[…], Չիկագո), ամերիկացի նորաձևության և հագուստի դիզայներ, 2018 թվականի մարտից զբաղեցնում է Louis Vuitton ապրանքանիշի տղամարդկանց հագուստի գծով գեղարվեստական ղեկավարի պաշտոնը։ Բացի *Louis Vuitton*-ում աշխատանքից, նաև իսպանական Off-White լեյբլի, 2013 թվականին Աբլոյի հիմնադրած նորաձևության տան գործադիր տնօրենն է։

Աբլոն ծնվել է Ռոքֆորդ քաղաքում՝ Իլինոյս նահանգում՝ Գանայից ներգաղթյալների ընտանիքում։ 2002 թվականին ավարտել է Մադիսոնի Վիսկոնսինի համալսարանը և 20006 թվականին՝ Իլինոյսի տեխնոլոգիական ինստիտուտը՝ քաղաքաշինության և ճարտարապետության գծով դիպլոմներով։ Նորաձևության աշխարհ մուտք է գործել 2009 թվականին Fendi-ի հետ, որտեղ ծանոթացել է ռեփեր Քանյե Ուեսթի հետ։ Սկսել է ակտիվ համագործակցել Ուեսթի հետ տարբեր ստեղծագործական նախագծերում, ինչը հետագայում ներշնչել է Աբլոյին հագուստի իր սեփական ապրանքանիշը՝ Off-White-ը։ Time ամսագիրը Աբլոյին ներառել է «Time 100»-ում՝ 2018 թվականին աշխարհի հարյուր ամենաազդեցիկ մարդկանց ցանկում։

Վաղ տարիներ
-----------

Վիրջիլ Աբլոն ծնվել է 1980 թվականի սեպտեմբերի 30-ին Ռոքֆորդում՝ գանացի ներգաղթյալների ընտանիքում։ Նրա մայրը դերձակ է։ Աբլոն մեծացել է Ռոկֆորդում, որտեղ այցելել է մասնավոր կաթոլիկ դպրոց, որն ավարտել է 1998 թվականին։ Ավագ դպրոցում ծանոթացել է իր ապագա կնոջ՝ Շենայի հետ։ Նա Մադիսոնի Վիսկոնսինի համալսարանը ավարտել է 2002 թվականին՝ քաղաքաշինության բակալավրի դիպլովով։ 2006 թվականին Աբլոն ավարտել է Իլինոյսի տեխնոլոգիական ինստիտուտը՝ ճարտարագետի մագիստրոսի դիպլոմով։

Կարիերա
-------

### 2009-2013՝ ճանապարհ դեպի հայտնիության

2009 թվականին համալսարանն ավարտելուց հետո Աբլոն ստաժավորման է մտել *Fendi* նորաձևության տուն՝ հայտնվելով Քայնե Ուեսթի հետ նույն խմբում։ Գտնվելով Հռոմի, Իտալիայի *Fendi* գրասենյակում՝ Աբլոն և Քայնեն սկսել են համագործակցել ստեղծագործական նախագծերում։ Մեկ տարի անց Ուեսթը Աբլոյին նշանակել է իր DONDA գովազդային գործակալության ստեղծագործական տնօրեն։ 2011 թվականին Ուեսթը Աբլոյին նշանակել է արտ-տնօրենի պաշտոնում՝ Jay-Z-ի և Քայնե Ուեսթի համատեղ «Watch the Throne» ալբոմի թողարկմանը պատրաստելու համար։ 2012 թվականին Աբլոն գրանցել է իր առաջին ընկերությունը՝ *Pyrex Vision*-ը՝ փողոցային հագուստի ոչ մեծ բուտիկը։ Աբլոն ձեռք է բերել Polo Ralph Lauren ապրանքանիշի հին հավաքածուներից 40 դոլարով, դրանց վրա նկարել է սեփական նկարները և վաճառել մինչև 550 դոլարի հասնող գներով։ Աբլոն իր ընկերությունը փակել է մեկ տարի անց, քանի որ նրա նպատակը ոչ թե առևտրային հաջող ձեռնարկություն ստեղծելն էր, այլ «գեղարվեստական հաջող փորձ անցկացնելը»։

### 2013-2017՝ Off-White և հաջողություն

Աբլոն իր առաջին նորաձևության տունը և երկրորդ բիզնեսը հիմնել է 2013 թվականին։ Այն դարձել է բարձր դասի Off-White ապրանքանիշը։ Ներդրողներին և քննադատներին Աբլոն իր նոր ընկերությունը ներկայացրել է որպես «սևի և սպիտակի միջև գտնվող մոխրագույն գոտի» կամ որպես «սպիտակի նրբերանգ» (անգլ.՝ **Shades of white**) — **Off-White**։ Գլխամասը գտնվում է Միլանում՝ Իտալիայում։ Ապրանքանիշը 2014 թվականին թողարկել է կանացի նորաձև հագուստի գիծ և այն ներկայացրել է Փարիզի նորաձևության շաբաթվա շրջանակներում։ Նրա հավաքածուները դարձել են LVMH ընկերության մրցանակի եզրափակիչ փուլի հաղթողները, սակայն պարտվել են Marques’Almeida և Jacquemus մրցույթներում։ Ալբոն Ճապոնիայում՝ Տոկիոյում բացել է իր ապրանքանիշի առաջին հայեցակարգային խանութը, որտեղ առաջին անգամ ներկայացվել են ինտերիերի արտադրանքներ։ 2017 թվականին Աբլոն առաջարկ է ստացել Nike-ի հետ համատեղ ստեղծել կոշիկների հավաքածու, որը ստացել է «**The Ten**» անվանումը․ նա վերանայել է ընկերության առավել հայտնի սպորտային կոշիկների դիզայնը։ Վիրջիլը աշխատել է նաև կահույքի IKEA կոնցերնի հետ՝ կահույքի և ինտերիերի առարկաներ ստեղծելու գծով։

Վիրջիլը հագուստների վրայի նկարներում հաճախ օգտագործում է փակգծեր («**[ ]**») հեգնական կերպով օտարումը հասարակությունից և սոցիալական նորմերից փոխանցելու համար։

2017 թվականին նեոնացիոնալիզմի որոշակի վերելքի ֆոնին, Աբլոն աշխատել է նեոկոնցեպտուլ նկարչուհի Ջենի Հոլցերի հետ միասին՝ ստեղծելով մի գիծ, որն ընդգծում է ներգաղթի, մշակութային ինտեգրման և գլոբալիզացիայի դրական կողմերը։ 2017 թվականի դեկտեմբերին Վիրջիլ Աբլոն կրկին աշխատել է Ջենի Հոլցերի հետ *Planned Parenthood* բարեգործական կազմակերպության շապիկների դիզայնի վրա՝ ի պատասխան Վաշինգտոնում Կանանց երթի։

### 2018 թվականից՝ Louis Vuitton

աբլոն իր առաջին հավաքածքւի մեջ է ներառել հայտնի ***L*V** ապրանքանիշի լոգոտիպը 2018 թվականի մարտի 25-ին Աբլոն նշանակվել է Louis Vuitton ապրանքանիշի տղամարդկանց հագուստի գծով գեղարվեստական տնօրեն՝ դառնալով այս պաշտոնում առաջին սևամորթը, ինչպես նաև այն սակավաթիվ սևամորթներից մեկը, որոնք ընդգրկված են Ֆրանսիայի գլխավոր նկարիչ-նորաձևության դիզայներների ցուցակում։ Պաշտոնում նշանակվելու ժամանակ Աբլոն ասել է․ «Ինձ համար մեծ պատիվ է զբաղեցնել այդ պաշտոնը։ Ես ապրանքանիշի պատմական ժառանգությունը և ստեղծագործական ամբողջականությունը ինձ համար ոգեշնչման աղբյուր եմ համարում և դրանք ի նակտի կունենամ, բայց նաև կջանամ ստեղծել նաև ժամանակակից իրեր»։ Վիրջիլ Աբլոն Louis Vuitton-ի համար իր առաջին հավաքածուն ցուցադրել է 2018 թվականին Փարիզի նորաձևության շաբաթվաընթացքում Պալե-Ռոյալում։ Ցուցադրությանը ներկա էին *Playboi Carti*-ը, Լեյսի Սթիվը, Դև Հայնսը, Քիդ Քադին։

Անձնական կյանք
--------------

Աբլոն ունի բնակարան Լինկոլն պարկում, որտեղ ապրում է կնոջ և երկու երեխաների՝ Լոուի և Գրեմի հետ։

2020 թվականի հունիսին Վիրջիլն աճուրդի է հանել ինքնագրով մի քանի մարզակոշիկ՝ ստացված բոլոր միջոցներն ուղղելով ռասիզմի դեմ պայքարին։

Մրցանակներ և պարգևներ
---------------------

Աբլոն իր առաջին լուրջ մրցանակը ստացել է 2011 թվականին «Watch the Throne» ալբոմի դիզայնի համար, որի շապիկը առաջադրվել էր Գրեմմի մրցանակի՝ երաժշտական ձայնագրման լավագույն ձևավորման համար։ Աբլոն նաև 2017 թվականին ստացել է *Urban Luxe* մրցանակ Բրիտանական նորաձևության կոնսիլիումի կողմից։ Ներառվել է «Time 100»-ում՝ 2018 թվականի 100 ամենաազդեցիկ մարդկանց ցանկում։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3 4 5 6 7 8 9  *Friedman V.* Virgil Abloh, Bold Designer of Men's Wear, Dies at 41 / J. Kahn — Manhattan, NYC: New York Times Company, A. G. Sulzberger, 2021. — ISSN 0362-4331; 1553-8095; 1542-667X
2. 1 2  *Morin A.* Virgil Abloh, Louis Vuitton and Off White Designer, Dead at 41 After Privately Battling Rare Cancer — 2021.
3. 1 2  *(unspecified title)* — 2021.
4. 1 2
5. ↑
6. 1 2  Wolf, Cam (2018 թ․ ապրիլի 19). «Virgil Abloh Is One of Time's 100 Most Influential People in the World». *GQ* (անգլերեն). Վերցված է 2018 թ․ ապրիլի 21-ին.
7. 1 2 3 4 5 6 7 8 9 10 11 12 13 14 15 16 17 18  Yotka, Steff (2018 թ․ մարտի 28). «A Brief History of Virgil Abloh's Meteoric Rise». *Vogue* (անգլերեն). Վերցված է 2018 թ․ ապրիլի 21-ին.
8. 1 2 3  Friedman, Vanessa; Paton, Elizabeth (2018 թ․ մարտի 26). «Louis Vuitton Names Virgil Abloh as Its New Men's Wear Designer». *The New York Times* (անգլերեն). ISSN 0362-4331. Վերցված է 2018 թ․ ապրիլի 21-ին.
9. 1 2  Solway, Diane (2017 թ․ ապրիլի 20). «Virgil Abloh and His Army of Disruptors: How He Became the King of Social Media Superinfluencers». *W Magazine* (անգլերեն). Վերցված է 2018 թ․ ապրիլի 24-ին.
10. ↑  Rock, Michael (2017 թ․ փետրվարի 6). «Virgil Abloh - Columbia GSAPP». *Columbia GSAPP* (անգլերեն). Վերցված է 2018 թ․ ապրիլի 21-ին.
11. ↑  «Virgil Abloh teases a rug from Ikea and Off-White collaboration». *Curbed*. Վերցված է 2018 թ․ ապրիլի 8-ին.
12. ↑  Leach, Alec (2017 թ․ օգոստոսի 30). «Why Does Virgil Abloh Put Everything in "QUOTES?"». *Highsnobiety*. Վերցված է 2018 թ․ մայիսի 4-ին.
13. ↑  Madsen, Susanne (2017 թ․ հունիսի 16). «Virgil Abloh on getting political with Jenny Holzer». *Dazed* (անգլերեն). Վերցված է 2018 թ․ ապրիլի 21-ին.
14. ↑  Mak, Hunter (2017 թ․ դեկտեմբերի 1). «Virgil Abloh & Jenny Holzer Create T-Shirt for Planned Parenthood». *HYPEBEAST*. Վերցված է 2018 թ․ ապրիլի 21-ին.
15. ↑  «Louis Vuitton Appoints Virgil Abloh As Its New Menswear Designer». *Harper's BAZAAR* (անգլերեն). 2018 թ․ մարտի 26. Վերցված է 2018 թ․ ապրիլի 25-ին.
16. ↑  Virgil Abloh Debuts First-Ever Louis Vuitton Men’s Collection At Fashion Week in Paris Omari White, newsweek.com 6/21/18
17. ↑  V is for Virgil: Abloh makes debut for Louis Vuitton in Paris Scarlett Conlon, theguardian.com 21 June 2018
18. ↑  Virgil Abloh Writes New Chapter at Louis Vuitton Joelle Diderich, *Women's Wear Daily*, June 20, 2018
19. ↑  Playboi Carti, Steve Lacy, and More Musicians Who Walked Virgil Abloh’s First Louis Vuitton Show Rachel Hahn, *Vogue*, June 21, 2018
20. ↑  At Louis Vuitton, Virgil Abloh Brings Diversity To Paris Fashion Week Landon Peoples, refinery29.com ‎June‎ ‎21‎, ‎2018
21. ↑  «Дизайнер Вирджил Абло выставил на аукцион кроссовки с автографом. Деньги пойдут на борьбу с расизмом». *Афиша*. Վերցված է 2020 թ․ հունիսի 30-ին.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Internet Movie Database · ԿինոՊոիսկ · MusicBrainz |
|  |
| 

|  Չափորոշչային վերահսկողություն |
| --- |
|  |
| CiNii: DA19456188 · GND: 1169164560 · ISNI: 000000048518045X · LCCN: no2019000015 · NDL: 001315699 · NTA: 433209313 · SUDOC: 257707239 · VIAF: 3243154015351209310009 · WorldCat VIAF: 3243154015351209310009 |

 |

 |